મુંબઈઃ TV વર્લ્ડ હંમેશા ટીઆરપી રેટિંગની રાહ જોતું હોય છે. 28માં અઠવાડિયાની બાર્ક રિપોર્ટ જાહેર કરવામાં આવી જેમાં ઘણા સીરિયલના રેટિંગમાં ફેરફાર જોવા મળી રહ્યો છે. જોકે ‘નાગિન-3’એ પોતાનું પ્રથમ સ્થાન જાળવી રાખવામાં સફળતા મેળવી છે. ગયા અઠવાડિયા આઠમા ક્રમે રહેનાર ‘તારક મેહતા કા ઉલ્ટા ચશ્મા’ને શાનદાર રેટિંગ મળી છે અને તે બીજા નંબરે પહોંચી ગયું છે. ઉલ્લેખનીય છે કે, તાજેતરમાં જ શોમાં ‘ડૉ. હાથી’નો રોલ કરનાર કવિ કુમાર આઝાદનું આકસ્મિક નિધન થયું હતું. સામાન્ય રીતે બીજા નંબરે ‘કુમકુમ ભાગ્ય’ અથવા ‘કુંડલી ભાગ્ય’ હોય છે.